CELEX: 62019CA0704
Language: ro
Date: 2021-04-29 00:00:00
Title: Cauza C-704/19: Hotărârea Curții (Camera a noua) din 29 aprilie 2021 – Comisia Europeană/Regatul Spaniei [Neîndeplinirea obligațiilor de către un stat membru – Ajutoare de stat – Ajutor pentru instalarea televiziunii digitale terestre în zonele îndepărtate și mai puțin urbanizate din Comunidad Autónoma de Castilla-La Mancha (Comunitatea Autonomă Castilia-La Mancha, Spania) – Decizia (UE) 2016/1385 – Ajutor ilegal și incompatibil cu piața internă – Neexecutare în termenul acordat]

5.7.2021   
            
            
               RO
            
            
               Jurnalul Oficial al Uniunii Europene
            
            
               C 263/5
            
         
      Hotărârea Curții (Camera a noua) din 29 aprilie 2021 – Comisia Europeană/Regatul Spaniei
      (Cauza C-704/19) (1)
      
      (Neîndeplinirea obligațiilor de către un stat membru - Ajutoare de stat - Ajutor pentru instalarea televiziunii digitale terestre în zonele îndepărtate și mai puțin urbanizate din Comunidad Autónoma de Castilla-La Mancha (Comunitatea Autonomă Castilia-La Mancha, Spania) - Decizia (UE) 2016/1385 - Ajutor ilegal și incompatibil cu piața internă - Neexecutare în termenul acordat)
      (2021/C 263/06)
      Limba de procedură: spaniola
      
         Părțile
      
      
         Reclamantă: Comisia Europeană (reprezentanți: B. Stromsky, P. Arenas și P. Němečková, agenți)
      
         Pârât: Regatul Spaniei (reprezentant: S. Jiménez García, agent)
      
         Dispozitivul
      
      
                  1)
               
               
                  Prin neadoptarea, în termenele prevăzute, a tuturor măsurilor necesare pentru a recupera de la Telecom Castilla-La Mancha SA ajutorul de stat declarat ilegal și incompatibil cu piața internă prin articolul 1 din Decizia (UE) 2016/1385 a Comisiei din 1 octombrie 2014 privind ajutorul de stat SA.27408 (C 24/10) (ex NN 37/10, ex CP 19/09) acordat de autoritățile Castilla-La Mancha pentru instalarea televiziunii digitale terestre în zonele îndepărtate și mai puțin urbanizate, prin faptul că nu a demonstrat că toate plățile în curs ale ajutorului menționat au fost anulate și prin faptul că nu a comunicat Comisiei Europene, în termenul prevăzut, măsurile adoptate pentru a se conforma acestei decizii, Regatul Spaniei nu și-a îndeplinit obligațiile care îi revin în temeiul articolului 288 al patrulea paragraf TFUE și al articolelor 3 și 4 din această decizie.
               
            
                  2)
               
               
                  Obligă Regatul Spaniei la plata cheltuielilor de judecată.
               
            
         (1)  JO C 413, 9.12.2019.